În campania anului 1916 Armata României suferise pierderi care se cifrau la aproape 2/3 din efectivul armatei de operații (de la 564.431 la 194.945 de militari). Dintre aceștia, peste 100.000 erau morți sau dispăruți, 50.000 de răniți, iar restul prizonieri sau rămași în teritoriul ocupat. Efectivele unor divizii de infanterie erau reduse sub nivelul celor ale unui regiment: Diviziile &lt;a href="Divizia%202/5%20Infanterie%20%281916-1918%29"&gt;2/5&lt;/a&gt; și &lt;a href="Divizia%209/19%20Infanterie%20%281916-1918%29"&gt;9/19&lt;/a&gt; Infanterie aveau între 2.500 și 5.000 de militari, Divizia 12 Infanterie avea 7 batalioane cu un total de 2.000 de oameni, iar Divizia 7 Infanterie avea 5 batalioane și 13 baterii de artlerie, cu un total de 4.000 de oameni.